Súradnice: 41°55′53″S 25°54′06″V﻿ / ﻿41,93139°S 25,90167°V﻿ / 41.93139; 25.90167

**Karavanserail** (bulh. Кервансарай – *Kervansaraj*) v Charmanli sú zvyšky karavanserailu, teda zájazdného hostinca pre karavány, ktoré sa nachádzajú v meste Charmanli v Chaskovskej oblasti v južnom Bulharsku. Kultúrna pamiatka miestneho významu.

Lokalita
--------

Stavba leží v centrálnej časti mesta Charmanli na námestí medzi budovou hotelu Hebros a budovou vojenského klubu.

Dejiny
------

Karavanserail v Charmanli bol postavený začiatkom 16. storočia, okolo roku 1510. Miesto pre výstavbu zájazdného hostinca v tejto lokalite bolo vybrané preto, že miesto ležalo jen deň pochodu ako od mesta Chaskovo, tak aj od mesta Svilengrad, medzo ktorými dnešné Charmanli leží. Neskôr okolo karavanserailu vznikla malá turecká osada, ktorá sa neskôr vyvinula do dnešného mesta Charmanli.

V roku 1977 získala stavba štatút kultúrnej pamiatky miestneho významu.

Charakteristika
---------------

Autorom stavby bol s najväčšou pravdepodobnosťou významný turecký architekt Mimar Sinan.

Išlo o impozantnú veľkú budovu. Rozloha stavby dosahovala 400 m². Vnútorný dvor bol ohradený masívnymi stenami. Ako materiál pre výstavbu boli použité kamene a tehly. Do budovy viedli dva vchody. Dvor, ako aj budovy, ktoré sa vo vnútornom dvore nachádzali boli vydláždené. Dlaždice boli spojené rozpusteným olovom. V centrálnej časti dvora sa nachádzala fontána. Vo vnútornom priestore sa nachádzalo celkovo až 24 ohnísk, ktoré sa nachádzali v stenách budovy v na tento účel prispôsobených nikách. Na strechách karavanserailu sa nachádzali kupoly.

Do súčasnosti sa zachovala jedna zo stien stavby.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Dátum zaradenia: 11. september 1977

Dôvod pamiatkovej ochrany: architektonicko-staviteľská hodnota stavby

Názov na zozname kultúrnych pamiatok: *Ostanki ot kervansaraj (stena s vchod)* (bulh. Останки от кервансарай (стена с вход), doslovne Zvyšky karavanserailu (stena s vchodom))

Galéria
-------

* celkový pohľad na zachovanú časť budovy zo severozápaducelkový pohľad na zachovanú časť budovy zo severozápadu
* celkový pohľad na zachovanú časť budovy zo severovýchoducelkový pohľad na zachovanú časť budovy zo severovýchodu
* pohľad na východnú stenupohľad na východnú stenu
* pohľad na vnútornú časť východnej stenypohľad na vnútornú časť východnej steny
* detailný pohľad na vchod do karavanserailudetailný pohľad na vchod do karavanserailu
* detailný pohľad na jednu z ník, ktoré slúžili ako ohniskádetailný pohľad na jednu z ník, ktoré slúžili ako ohniská
* juhovýchodný roh dochovanej časti stavbyjuhovýchodný roh dochovanej časti stavby
* detail z fasádydetail z fasády
* detail z fasádydetail z fasády
* doska označujúca pamiatkudoska označujúca pamiatku

Referencie
----------

1. 1 2 3 4 5 6 7 8 9  KOLEKTÍV AUTOROV. Goľama enciklopedija BĂLGARIJA – tom 12 – uni-ja. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104340. S. 4619. (po bulharsky)
2. 1 2 3 4 5 6 7 8   *НИНКН: Област Хасково* [online]. ninkn.bg, [cit. 2023-10-30]. Dostupné online.
3. 1 2 3 4   *История на град Харманли | Община Харманли* [online]. harmanli.bg, [cit. 2023-10-31]. Dostupné online.
4. 1 2 3 4 5 6   *Знаците на Харманли – Кервансараят* [online]. sakarnews.info, 2017-09-20, [cit. 2023-10-31]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Karavanserail (Charmanli)**